Cursurile de parenting sunt la modă în pandemie. Copiii, încântaţi de implicarea părinţilor: "Facem lucruri împreună".
În pandemie, tot mai mulți părinți au fost la cursuri de parenting. Cornelia are doi copii și merge la cursuri de parenting. A. Alexandrescu: Prin aceste cursuri speră să găsească răspunsuri la întrebările lor.
Când ești părinte vrei să îi oferi tot ce e mai bun copilului tău, chiar dacă asta înseamnă să te întorci din nou la școală. Dar nu la orice fel de școală, ci una de parenting. Cornelia are doi copii și face deja astfel de cursuri."Eu așa am demarat să mă apropii de ei, copiii merg la o școală Waldorf și eu am început să urmez școlile pedagogiei Waldorf numai ca să înțeleg dincolo de cuvinte ce fac ei", spune Cornelia.La fel de încântată este și Anastasia, fiica Corneliei. Ea spune că de când merge mama ei la cursuri au făcut mai multe activități împreună și așa au ajuns să evite certurile."Mie imi place că face cursurile acestea. Uneori făceam lucruri îmreună, de exemplu am gătit împreună, am și zugrăvit, am făcut diverse lucruri", a spus copilul.Adina Alexandrescu este psihoterapeut de familie și îți spune că dacă ai o relație sănătoasă cu cel mic, va avea mai multă încredere: "Prin cursurile de parenting ei au sperat să găsească răspunsuri la întrebările lor și moduri mai adecvate în care sa își gestioneze furia pe care o simțeau".